
                  РЕПУБЛИКА БЪЛГАРИЯ

              ОКРЪЖЕН СЪД - КЮСТЕНДИЛ


З А П О В Е Д

 № РД-13-71/03.08.2026 г.

На основание Решение на Висшия съдебен съвет по Протокол № 10/06.03.2014 г. във вр. с чл. 343, ал. 1 от Закона за съдебната власт, чл. 135, ал. 1 от Правилника за администрацията в съдилищата и Протокол № 14/17.06.2026 г. от заседание на Комисия „Съдебна администрация“ към СК на ВСС

                                              Н А Р Е Ж Д А М:

І. Да се проведе подбор по документи за назначаване на съдебен служител – 1 щатна бройка  „чистач“ в Окръжен съд –  Кюстендил.

Общи  изисквания към кандидатите:

1. Кандидатът да е български гражданин. гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария.

2. Да е навършил пълнолетие.

3. Да не е осъждан на лишаване от свобода за умишлено престъпление от общ характер, да не е поставен под запрещение и да не е лишен от правото да заема определена длъжност; отговаря на изискванията за заемане на длъжността.
4. Да не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднини по права линия без ограничения, по съребрена линия до четвърта степен включително или по сватовство до четвърта степен включително; да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация; да не е съветник в общински съвет; да не заема ръководна или контролна длъжност в политическа партия; да не работи по трудово правоотношение при друг работодател, освен като преподавател във висше училище; да не е адвокат, нотариус, частен съдебен изпълнител или упражнява друга свободна професия.
Към момента на назначаване кандидатът трябва да отговаря на изискванията на чл.340а, ал.1-3 от Закона за съдебната власт.

II. Минимални и специфични изисквания за заемане на длъжността:

Кратко описание на длъжността: Да почиства, дезинфекцира, подрежда и хигиенизира стаите, офисите, канцелариите, салоните, санитарните помещения, коридорите и други съдебни помещения; Да поддържа „английския двор“ и площите около съдебната палата в добро състояние, както и да носи, донася и пренася кореспонденция, писма, малки пратки, печатни материали и съобщения по нареждане на съответния функционален ръководител, на административния ръководител, съдебния администратор и главния счетоводител.

Да притежава минимум основно образование. Да са налице необходимите нравствени и професионални качества – лоялност, етично поведение, компетентност и отговорност, способност за работа в екип, комуникативни умения, самодисциплина.

Познания по нормативната уредба на организацията и работата на съдебната администрация – Правилник за администрацията в съдилищата и Етичен кодекс на съдебните служители.

Минималният размер на основната заплата за длъжността „чистач“ е 669,00 евро. На служителите се заплаща ежемесечно и допълнително възнаграждение за ранг, както и за придобит трудов стаж и професионален опит.
IІІ. Необходими документи:

1. Писмено заявление за участие в подбора /по образец/;
2. Пълномощно за подаване на документи  (когато не се подават лично от кандидата);


3. Автобиография европейски тип;
4. Копие на диплом за завършено образование;

5. Копия от документи, удостоверяващи продължителността на трудовия стаж; 

6. Свидетелство за съдимост за подбор по документи - оригинал; 


7. Медицинско свидетелство за работа - оригинал;
8. Документ, че кандидатът не страда от психически заболявания, удостоверено по съответния ред - оригинал;

9. Декларации от кандидата по чл.340а, ал.1 и ал.2 от ЗСВ -  по образец; 

10. Декларация/съгласие за обработване на лични данни – по образец. 

11. Копия от документи за придобити допълнителни квалификации, препоръки от предни работодатели и др.;
Копията на посочените документи следва да бъдат саморъчно заверени.
Декларациите по т.9 и т.10  да се публикуват на интернет-страницата на съда.

Кандидатите могат да подават и други свидетелства, сертификати и документи, които доказват тяхната квалификация и умения за обявената длъжност. 
ІV. Оповестяване:

1. Чрез поставяне на препис от обявата на видно място на входа на съдебната палата в гр. Кюстендил;

2. Чрез публикуване на интернет-страницата на Окръжен съд –  Кюстендил.

V. Място и срок на подаване на документите:

Кандидатите за участие в подбора по документи ги подават лично или чрез изрично упълномощен представител в служба „Регистратура” на Окръжен съд –  Кюстендил - партер, срещу входящ номер всеки работен ден от 9,00 часа до 17,00 часа. Краен срок за подаване на документите – 14 дни /от 07.08.2026 г. до 21.08.2026 г. вкл./, считано от датата на публикуване на обявата на интернет страницата на съда и поставянето й на видно място на входа на съдебната палата. Типова длъжностна характеристика е качена на интернет-страницата на съда – http://kyustendil-os.justice.bg
VI. Начин на провеждане на подбора:
Подборът да се проведе в един етап – в 3-дневен срок след изтичане на крайния срок за подаване на документи от кандидатите за длъжността „чистач“, същите да се докладват от съдебния администратор на Председателя на съда, който извършва подбора и издава заповед за спечелилия кандидат.
Съдебният администратор уведомява по телефона кандидатите за длъжността „чистач“ за резултата от подбора.
VII. Изпълнението на заповедта и цялостната организация възлагам на съдебния администратор, който да подготви заповедта и публикува на интернет страницата на съда обявление за подбора по документи за длъжността „чистач“ в Окръжен съд - Кюстендил.

Препис от заповедта да се връчи на лицата, ангажирани с изпълнението й.
АДМ. РЪКОВОДИТЕЛ НА 

ОКРЪЖЕН СЪД – КЮСТЕНДИЛ  /п/
